Talulah Riley

Talulah Jane Riley-Milburn (lahir 26 September 1985) ialah seorang pelakon wanita England. Beliau pernah membintangi filem Pride and Prejudice, St Trinian's, The Boat That Rocked, dan St. Trinian's 2: The Legend of Fritton's Gold. Riley muncul di halaman depan majalah Esquire edisi Mac 2010.

 Kerjaya 

 Televisyen 
Kerjaya televisyen Riley termasuk Poirot (2003), Marple (2006), dan Doctor Who ("Silence in the Library" dan "Forest of the Dead"). Beliau juga memegang watak Lila, seorang penulis muda yang sedang jatuh cinta, dalam siri pendek Nearly Famous (2007) di E4.

 Teater 
Riley memulakan kerjaya pentas bersama Kevin Spacey dalam The Philadelphia Story yang dipentaskan di Old Vic pada 2005. Penampilannya dalam pementasan semula Summer and Smoke karya Tennessee Williams pada 2006 banyak menerima pujian.

 Filem 
Pada tahun 2010, Riley muncul sebagai penyamar dalam filem Inception bersama Leonardo DiCaprio yang ditulis dan diarahkan oleh Christopher Nolan. Pada tahun itu juga, The Summer House dikeluarkan dan dibintangi oleh Riley sebagai peranan utamanya dibantu oleh Robert Pattinson. Pada hari pertama keluaran tayangannya, The Summer House menjadi filem nombor satu di iTunes di seluruh dunia dan bertahan di kedudukan itu selama beberapa hari. Menurut laman web rasminya, beliau membintangi filem White Frog.http://whitefrogthemovie.tumblr.com/post/8098075281/cast-revealed-talulah-riley-cast-in-white-frog

 Kehidupan peribadi 
Talulah Riley-Milburn dilahirkan di Hertfordshire sebagai anak tunggal kepada Una Riley, pengasas syarikat sistem keselamatan dan syarikat perhubungan awam, dan Doug Milburn, bekas pengerusi National Crime Squad. Bapanya kini bekerja sebagai penulis skrip dan telah menulis skrip episod Silent Witness, Prime Suspect, dan The Bill. Beliau bersekolah di Cheltenham Ladies College, Berkhamsted Collegiate School, dan Haberdashers' Aske's School for Girls. Sewaktu mengikuti kelas lakonan di London, Riley belajar matematik, fizik, dan ekonomi di Open University.

Riley berkahwin dengan usahawan Elon Musk, CEO SpaceX dan Tesla Motors, pada 25 September 2010 di Katedral Dornoch di Scotland. Pada Januari 2012, ia diberitakan bahawa keduanya akan bercerai. Beliau akan menerima $4,2 juta dari kekayaan bersih Musk sebanyak $2 bilion pada waktu itu.

 Filemografi 
TahunFormatTajukPerananCatatan2003 Filem TVPoirot: Five Little Pigs Young Angela Warren 2005 FilemPride & Prejudice Mary Bennet 2006 Filem TV Marple: The Moving Finger Megan Hunter 2007FilemSt Trinian's Annabelle Fritton Filem pendekFriends ForeverGrace National Film and Television SchoolSiri TV Nearly Famous Lila Reed Siri enam bahagianFilemWilder Carro Hanya treler diterbitkan2008 Filem TVPhoo Action Lady Elenor Rigsby Pilot - siri enam bahagian dibatalkanSiri TVDoctor Who Miss Evangelista Siri Empat, Ep8 "Silence in the Library", Ep9 "Forest of the Dead"Pilot TV (tidak disiarkan) The Gemma Factor Nell Pilot - digantikan oleh Hannah Kew dalam siaran serinya tahun 20102009FilemThe Boat That Rocked Marianne Bertajuk "Pirate Radio" di Amerika Utara.Filem pendekThe Summer House Jane Tayangan perdana di Cannes Short Film CornerFilemSt. Trinian's 2: The Legend of Fritton's GoldAnnabelle Fritton 2010FilemInceptionWanita perang di bar VideoLove & DistrustJane Koleksi filem-filem pendek, termasuk "The Summer House"2011FilemThe DilemmaConcept Car Spokesmodel  2012FilemThe Knot Alexandra Dikeluarkan di UK pada 5 Oktober 2012FilemWhite FrogMs. Lee Tayangan perdana 8 Mac 2012FilemTransmission TBA 2013FilemThe Liability The Girl Dikeluarkan di UK pada 17 Mei 2013FilemIn a World...Pippa  Dikeluarkan di AS pada 9 Ogos 2013

 Rujukan 

 Pautan luar 


Kategori:Kelahiran 1985
Kategori:Orang hidup
Kategori:Elon Musk
Kategori:Pelakon filem United Kingdom
Kategori:Pelakon pentas United Kingdom
Kategori:Pelakon televisyen United Kingdom